ΓΡΑΠΤΗ ΕΡΩΤΗΣΗ P-3542/00

υποβολή: Torben Lund (PSE) προς την Επιτροπή

(8 Νοεμβρίου 2000)

Θέμα: Μόλυβδος

Οι σοβαρές επιβλαβείς για τηνγεία του ανθρώπου επιπτώσεις του μόλυβδου έχουν τεκμηριωθεί διεθνώς και αναγνωρίζονται από την ΠΟΥ. Το ίδιο ισχύει για τις αρνητικές του επιπτώσεις στο περιβάλλον. Ο μόλυβδος χρησιμοποιείται σε χιλιάδες προϊόντα. Κάθε μεμονωμένο προϊόν που περιέχει μόλυβδο δεν αποτελεί πάντοτε σοβαρό πρόβλημα, αλλά η επίδραση της συνολικής ποσότητας αντιπροσωπεύει πολύ σοβαρό πρόβλημα τόσο για τηνγεία όσο και για το περιβάλλον.

Προτίθεται άραγε η Επιτροπή ναποβάλει πρόταση για την απαγόρευση της παραγωγής, πώλησης και εισαγωγής μολύβδου και προϊόντων που περιέχουν μόλυβδο;

Η ενδεχόμενη πρόταση θα πρέπει να καλύπτει όλα τα τελικά προϊόντα που περιέχουν μόλυβδο και να προβλέπει συνολικό πρόγραμμα σταδιακής απαγόρευσης του μολύβδου με συγκεκριμένο χρονοδιάγραμμα.

Μπορεί η Επιτροπή να διευκρινίσει ποιες διατάξεις της σημερινής νομοθεσίας απαγορεύουν και περιορίζουν την χρήση μολύβδου και με ποιον τρόπο θα απαγορευθεί και περιορισθεί η χρήση του στις προτάσεις οδηγιών / κανονισμών που έχουνποβληθεί;

Απάντηση του κ. Byrne εξ ονόματος της Επιτροπής

(12 Δεκεμβρίου 2000)

Η Επιτροπή γνωρίζει καλά τις επιβλαβείς συνέπειες του μολύβδου για την ανθρώπινηγεία και για το περιβάλλον. Εδώ και αρκετό καιρό η κοινοτική νομοθεσία ασχολείται με τους κινδύνους που συνδέονται με τη χρήση μολύβδου.

Όσον αφορά την πηγή του κινδύνου, οι περισσότερες ενώσεις του μολύβδου έχουν ταξινομηθεί ως τοξικές για την αναπαραγωγή, επιβλαβείς, επικίνδυνες για το περιβάλλον (οικοτοξικές) και φορείς του κινδύνου σωρευτικών αποτελεσμάτων σύμφωνα με την οδηγία 67/548/ΕΟΚ του Συμβουλίου της 27ης Ιουνίου 1967 περί προσεγγίσεως των νομοθετικών, κανονιστικών και διοικητικών διατάξεων που αφορούν στην ταξινόμηση, συσκευασία και επισήμανση των επικινδύνων ουσιών(1). Επιπλέον, η έκθεση των ανθρώπων και του περιβάλλοντος σε ενώσεις μολύβδου από πηγές όπως ο αέρας, το έδαφος και η τροφή έχει τεκμηριωθεί σε ικανοποιητικό βαθμό.

Σε συγκεκριμένες περιπτώσεις όπου η έκθεση στο μόλυβδο έχει αξιολογηθεί, η Επιτροπή έχει λάβει μέτρα για την αντικατάσταση του μολύβδου στο πετρέλαιο, στα χρώματα (8η τροποποίηση της οδηγίας 76/769/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικινδύνων ουσιών και παρασκευασμάτων(2)), στα οχήματα (βάσει της οδηγίας 2000/53/ΕΚ του Κοινοβουλίου και του Συμβουλίου της 18ης Σεπτεμβρίου 2000 για τα οχήματα στο τέλος του κύκλου ζωής τους(3)), και για την επιβολή ορίων στη συγκέντρωση μολύβδου στην ατμόσφαιρα (οδηγία 82/884/ΕΟΚ του Συμβουλίου της 3ης Δεκεμβρίου 1982 για την οριακή τιμή του μολύβδου που περιέχεται στην ατμόσφαιρα(4)) και στο νερό (οδηγία 98/83/ΕΟΚ του Συμβουλίου της 3ης Νοεμβρίου 1998 σχετικά με την ποιότητα του νερού ανθρώπινης κατανάλωσης(5)). Η πρόσφατη πρόταση οδηγίας σχετικά με τον περιορισμό της χρήσης ορισμένων επικινδύνων ουσιών στα είδη ηλεκτρικού και ηλεκτρονικού εξοπλισμού(6) προβλέπει την αντικατάσταση του μολύβδου στα είδη ηλεκτρικού και ηλεκτρονικού εξοπλισμού με λίγες εξαιρέσεις. Επιπλέον, η Επιτροπή πρότεινε να περιλάβει το μόλυβδο στον πίνακα των ουσιών προτεραιότητας στο πλαίσιο της οδηγίας-πλαισίου για το νερό(7). Ύστερα από την έγκριση της εν λόγω οδηγίας από το Συμβούλιο και το Κοινοβούλιο, η Επιτροπή θα προτείνει πρότυπα ποιότητας για τα επιφανειακά και τα παράκτια ύδατα, μέσα σε δύο έτη από σήμερα.

Στην πρόσφατη γνώμη της, η οποία διατυπώθηκε με την ευκαιρία ανακοίνωσης της Δανίας σχετικά με το μόλυβδο (98/595/DK), η επιστημονική επιτροπή τοξικότητας, οικοτοξικότητας και περιβάλλοντος (SCTEE, γνώμη της 5ης Μαΐου 2000, http://europa.eu.int/comm/food/fs/sc/sct/outcome_en.html) δήλωσε ότι αυτά τα κοινοτικά μέτρα έχουν συμβάλει στη συνολική μείωση της έκθεσης στο μόλυβδο για τους ανθρώπους και το περιβάλλον. Η SCTEE κατέληξε επίσης στο συμπέρασμα ότι οι κύριες πηγές έκθεσης στο μόλυβδο συνδέονται με χρήσεις του μολύβδου στο παρελθόν, και ειδικότερα με τη σκόνη και το έδαφος που έχουν μολυνθεί από τη χρήση του μολύβδου στα χρώματα και στο πετρέλαιο.

Επιπλέον, η Επιτροπή ζήτησε από την SCTEE να αξιολογήσει τους συνολικούς κινδύνους του μολύβδου για την ανθρώπινηγεία και το περιβάλλον από όλες τις πηγές. Ύστερα από αίτημα της SCTEE, η Επιτροπή έχει αναθέσει τη διεξαγωγή ανεξάρτητων μελετών για τη συλλογή τεχνικών και τοξικολογικών πληροφοριών, βάσει των οποίων θα διατυπωθεί η γνώμη. Η Επιτροπή θα χρησιμοποιήσει τα αποτελέσματα των μελετών και τη γνώμη της SCTEE ως βάση για τη λήψη πιθανών πρόσθετων συγκεκριμένων μέτρων έτσι ώστε να μειωθούν οι κίνδυνοι για τηνγεία ή το περιβάλλον, συμπεριλαμβανομένων, εάν αρμόζει, προτάσεων στο πλαίσιο της οδηγίας 76/769/ΕΟΚ για τον περιορισμό της εμπορίας και της χρήσης του μολύβδου.

(1) ΕΕ B 196 της 16.8.1967.

(2) ΕΕ L 262 της 27.9.1976.

(3) ΕΕ L 269 της 21.10.2000.

(4) ΕΕ L 378 της 31.12.1982.

(5) ΕΕ L 330 της 5.12.1998.

(6) COM(2000)347 τελικό.

(7) ΕΕ C 177 E της 27.6.2000.